భావరాజు సర్వేశ్వరరావు

భావరాజు సర్వేశ్వరరావు (1915 – సెప్టెంబర్ 23, 2010) భారత ఆర్థిక వేత్త, సామాజిక శాస్త్రవేత్త.

సర్వేశ్వరరావు 1915లో తూర్పు గోదావరి జిల్లా లోని పెద్దాపురంలో పరబ్రహ్మశాస్త్రి, లక్ష్మి దంపతులకు జన్మించాడు. ఈయన విద్యాభ్యాసం పెద్దాపురం, రాజమండ్రిలలో సాగింది. ఉన్నత విద్య కోసం విశాఖపట్నం చేరి ఆంధ్ర విశ్వవిద్యాలయంలో చదువుకున్నాడు.

విద్య
ప్రొఫెసర్ బి. ఎస్. రావు గా అందరికీ సుపరిచితుడైన అతను  బి.ఎ (ఆనర్స్) పూర్తిచేసి,  ఎం.ఏ (ఆర్థిక శాస్త్రం) ను ఆంధ్ర విశ్వవిద్యాలయం లో 1935-39 మధ్య చేసాడు.  ప్రొఫెసర్ బి. ఎస్. రావు ఆంధ్ర విశ్వవిద్యాలయంలో పరిశోధకుడిగా తన వృత్తి జీవితాన్ని ప్రారంభించాడు. తరువాత డాక్టర్ వి.ఎస్. కోసం పనిచేస్తున్న అదే క్యాంపస్‌లో ఫ్యాకల్టీ సభ్యుడు, బోధకుడు అయ్యాడు. 1950–53 సంవత్సరాలలో, ప్రొఫెసర్ బి. ఎస్. రావు ఇంగ్లాండ్ (బ్రిటిష్ కౌన్సిల్ స్కాలర్ గా) వెళ్ళాడు. అక్కడ కేంబ్రిడ్జ్ విశ్వవిద్యాలయంలో తన డాక్టరల్ డిగ్రీ కోసం ఆస్టిన్ రాబిన్సన్ మార్గదర్శకత్వంలో "ఇండియాస్ బేలన్స్ అండ్ పేమెంట్స్" అనే అంశంపై పనిచేశాడు.  ప్రొఫెసర్ బి. ఎస్. రావు 1953 లో ఆర్థిక శాస్త్రంలో డాక్టరేట్ పొందాడు.    ప్రొఫెసర్ బి. ఎస్. రావును ఇంగ్లాండ్ నుండి తిరిగి వచ్చిన వెంటనే ఆంధ్ర విశ్వవిద్యాలయంలో ఆర్థిక శాస్త్ర విభాగాధిపతిగా నియమించారు. అతను 1975 లో పదవీ విరమణ చేసే వరకు ఆర్థిక విభాగానికి అధిపతిగా నాయకత్వం వహించాడు.  
వృత్తి వ్యాసంగం
ఆంధ్ర విశ్వవిద్యాలయంలో సుదీర్ఘ పదవీకాలంలో ప్రొఫెసర్ బి. ఎస్. రావు విశ్వవిద్యాలయంలో అనేక ఇతర పదవులను నిర్వహించాడు. అతను 1966-69 మధ్య  ఆర్ట్స్, కామర్స్, న్యాయ కళాశాలలకు మొదటి ప్రిన్సిపాల్. తరువాత  అతను అకాడెమిక్ కౌన్సిల్ సభ్యుడు, ఆర్ట్స్ ఫ్యాకల్టీ ఛైర్మన్, ఆంధ్ర విశ్వవిద్యాలయ సెనేట్ సభ్యుడు, సిండికేట్ సభ్యునిగ భాధ్యతలు నిర్వహించాడు. ప్రొఫెసర్ బి. ఎస్. రావు కేంద్ర ప్రభుత్వం స్థాపించిన క్యాంపస్‌లోని వ్యవసాయ-ఆర్థిక పరిశోధనా కేంద్రం వ్యవస్థాపకుక డైరెక్టర్. అతని మార్గదర్శకత్వంలో AERC అభివృద్ధి చెందింది. ఈ  కేంద్రం వెలువరించిన నివేదికలు దేశంలో అత్యుత్తమమైనవిగా ప్రకటించబడ్డాయి. విశ్వవిద్యాలయం  ప్రారంభ దశలలో, అతను ఆధ్రవిశ్వవిద్యాలయం లోని చాలా సాంఘిక శాస్త్ర విభాగాలలో విద్యా కార్యకలాపాలను ప్రారంభించడంలో,  కొనసాగించడంలో కీలకపాత్ర పోషించాడు. అతను చాలా సంవత్సరాలు ఆంధ్రప్రదేశ్ రాష్ట్ర ప్రణాళిక బోర్డు సభ్యునిగా ఉన్నాడు. ఆంధ్ర విశ్వవిద్యాలయం, నాగార్జున విశ్వవిద్యాలయం రెండూ గౌరవ డి.లిట్ డిగ్రీలను ప్రదానం చేసాయి.

అతను 1964 లో బ్యాంకాక్‌లోని యుఎన్ ఏషియన్ ఇనిస్టిట్యూట్ ఫర్ ఎకనామిక్ డెవలప్‌మెంట్ అండ్ ప్లానింగ్‌లో సీనియర్ జనరల్ ఎకనామిస్ట్‌గా, తూర్పు నైజీరియా ప్రభుత్వానికి ఆర్థిక సలహాదారుగా రెండేళ్లపాటు పనిచేశాడు. 

పదివీ విరమణ తర్వాత

1975 లో పదవీ విరమణ చేసిన తరువాత, ప్రొఫెసర్ బి. ఎస్. రావు 1979 వరకు గౌరవాచార్యునిగా కొనసాగాడు. 1976–78 కాలంలో అతను మద్రాస్ ఇనిస్టిట్యూట్ ఆఫ్ డెవలప్‌మెంట్ స్టడీస్ (MIDS) లో సీనియర్ ఐ.సి.ఎస్ఎస్ఆర్ ఫెలోగా పనిచేశాడు. అతను 1979–81 మధ్యకాలంలో నాగార్జున విశ్వవిద్యాలయం వైస్-ఛాన్సలర్‌గా పనిచేశాడు. 1983-96 వరకు, అతను ఇనిస్టిట్యూట్ ఆఫ్ డెవలప్‌మెంట్ అండ్ ప్లానింగ్ స్టడీస్ (IDPS) వ్యవస్థాపక-డైరెక్టర్‌గా, ఐడిపిఎస్ ఛైర్మన్‌గా పనిచేశాడు.

తన వృత్తికి సంబంధించిన సంస్థలను నిర్మించడమే కాకుండా ప్రొఫెసర్ బి. ఎస్. రావు ఇతర సంస్థలను ప్రారంభించడానికి కృషి చేసాడు. విశాఖపట్నం నగరంలో విలువ ఆధారిత, నాణ్యమైన విద్యను అందిస్తున్న  గాయత్రి విద్యా పరిషత్ అధ్యక్షుడిగా 1989 నుండి పనిచేశాడు. మురికివాడలు, నిరక్షరాస్యత, పట్టణ కాలుష్యం వంటి కీలకమైన సమస్యలను పరిష్కరించడానికి సరైన సమయంలో సరైన సాధన పొందడానికి భగవతుల ఛారిటబుల్ ట్రస్ట్, విశాఖపట్నం మునిసిపల్ కార్పొరేషన్, విశాఖపట్నం పట్టణ అభివృద్ధి అథారిటీ, జిల్లా పరిపాలన వంటి ఏజెన్సీలకు ఆయన బహుశాస్త్రాంతర, పరిశోధన సహాయపడింది.

మూలాలు

 http://bhavarajufoundation.org/admin/images/proposals/cnAWXR.pdf

వర్గం:భారత ఆర్థిక శాస్త్రవేత్తలు
వర్గం:1915 జననాలు
వర్గం:2010 మరణాలు
వర్గం:తూర్పు గోదావరి జిల్లా శాస్త్రవేత్తలు